Diari Oficial de la Generalitat Valenciana


Sumari del DOGV 8743, del 19-02-2020 (2020/1458)

Extracte de la Resolució de 7 de febrer de 2020, del rector, per la qual es convoquen les beques «Santander Erasmus» per a estudiants de la Universitat Politècnica de València.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8743

Data del DOGV
:   19-02-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/1458


Data del document
:   07-02-2020

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 7 de febrer de 2020, del rector, per la qual es convoquen les beques «Santander Erasmus» per a estudiants de la Universitat Politècnica de València. [2020/1458]  
BDNS (identif.): 496100.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
El Programa «Beques Santander Erasmus 2020-2021» està dirigit a l'alumnat de la Universitat Politècnica de València participant en el programa Erasmus + amb fins d'estudis durant el curs 2020-2021.  
Tots els beneficiaris hauran de reunir els següents requisits:  
1. Ser estudiant d'una titulació oficial de la Universitat Politècnica de València de grau o màster en el moment de la sol·licitud i durant tot el període de l'estada Erasmus +.  
2. Obtenir una destinació Erasmus + amb fins d'estudis en la convocatòria 20-21 publicada per la Universitat Politècnica de València el 31 d'octubre de 2019. Per participar en el procés de selecció ha de constar al sistema AIRE almenys una sol·licitud signada i registrada correctament pel sol·licitant dins el termini de presentació, que va finalitzar el 2 de desembre de 2019.  
A més, els beneficiaris de les beques per import de 3.200 euros i 500 euros hauran de reunir com a mínim un dels dos requisits següents:  
3. Haver estat beneficiari d'una beca d'estudis de caràcter general del Ministeri d'Educació, Cultura i Esport o d'una beca equivalent del Departament d'Educació del Govern Basc per a realitzar estudis universitaris durant el curs 2019-2020.  
4. Acreditar una de les dues condicions següents:  
a. Tenir una discapacitat amb un grau igual o superior al 33 %, reconeguda oficialment per l'Organisme competent de la seua Comunitat Autònoma.  
b. Constar a la base de dades de la Fundació CEDAT (Servei d'Atenció l'Estudiant amb Discapacitat a la UPV), com a estudiant amb necessitats educatives especials.  
  
Segon. Objecte  
Programa «Beques Santander Erasmus» per a l'alumnat de la Universitat Politècnica de València que haja obtingut una plaça Erasmus + d'estudis per al curs acadèmic 2020-2021  
  
Tercer. Bases reguladores  
Accessibles a http://www.upv.es/entidades/OPII/index-es.html  
  
Quart. Quantia  
El crèdit pressupostari d'aquesta convocatòria ascendeix a 61.500 euros i es finançarà dins de la línia de programes propis de foment d'intercanvi del pressupost de l'Oficina de Programes Internacionals d'Intercanvi de la UPV, amb càrrec a la partida pressupostària 9699483043025017 en la qual hi ha crèdit pressupostari suficient per a la cobertura de la present convocatòria.  
El crèdit estarà repartit de la següent manera, entre beques de tres tipus diferents:  
- 2 beques per un import de 3.200 euros cadascuna  
- 76 beques per un import de 500 euros cadascuna  
- 114 beques per un import de 150 euros cadascuna  
  
Quint. Termini de presentació de sol·licituds  
El termini de presentació de sol·licituds estarà obert des del dia següent a la publicació d'aquest extracte en el DOGV i el 16 de març de 2020, ambdós inclosos.  
  
València, 7 de febrer de 2020.- El rector: Francisco José Mora Mas